SPORT ไตรมาส 3 ขาดทุนลดลงเกือบ 70% หลังรายได้ “สยามพริ้นท์” โตแกร่ง!
SPORT ไตรมาส 3 ขาดทุนลดลงเกือบ 70% เหลือ 25.02 ลบ. จากปีก่อน 78.90 ลบ. หลังรับรู้รายได้ "สยามพริ้นท์"
14 พ.ย. 2561

บริษัท สยามสปอร์ต ซินดิเคท จำกัด (มหาชน) หรือ SPORT รายงานผลการดำเนินงานในไตรมาส 3/2561 (รวมบริษัทย่อย) สิ้นสุดวันที่ 30 กันยายน 2561 ดังนี้

โดยผลการดำเนินงานในไตรมาสดังกล่าวขาดทุนลดลงเนื่องจาก บริษัทมีรายได้จากการขายและบริการเพิ่มขึ้นจากปีก่อนจำนวน 68.13ล้านบาท หรือร้อยละ 38.10 เนื่องจากบริษัทมีการซื้อเงินลงทุน (หุ้นสามัญ) ของบริษัท สยามพริ้นท์ จำกัด ทำให้บริษัทมีผลรับรู้รายได้เพิ่มขึ้นตั้งแต่ วันที่ 1 มกราคม 2561 เป็นต้นไป เมื่อเปรียบเทียบกับช่วงเวลาเดียวกันของปีก่อนที่ไม่มีการรับรู้รายได้จากบริษัท สยามพริ้นท์ จำกัด
ขณะที่ บริษัทมีรายได้อื่นเพิ่มขึ้น 19.09 ล้านบาท การกลับรายการจากการด้อยค่าที่ดินจำนวน 14.64 ล้านบาท กำไรจากการตีราคาอสังหาริมทรัพย์เพื่อการลงทุนจำนวน 6.92 ล้านบาท และมีการลดค่าใช้จ่ายบางส่วนลง ส่งผลให้มีผลขาดทุนลดลง